Pilonul II de pensii nu se va desfiinţa şi nici nu se va naţionaliza, este ceea ce promite ministrul de Finanţe, Eugen Teodorovici. Invitat la Antena 3, ministrul a explicat că Pilonul II de pensii va deveni opţional. Aşadar, cei care vor dori vor putea renunţa la serviciile firmelor private.

Eugen Teodorovici: „Sigur nu se naţionalizează, nu se desfiinţează Pilonul II de pensii. Este, cum este şi normal să fie şi ar trebui să fie, o opţiune pentru fiecare contribuabil. Este normal să fie aşa. În momentul acela intervine şi concurenţa.

Categoric nu se desfiinţează Pilonul II şi nu se pierd banii.

Se poate găsi un mecanism de transfer, depinde.

Trebuie să avem, cum avem la Pilonul II acea informare lunară cu cât am contribuit şi cât avem de primit, la fel şi la Pilonul I.”